stanford-oval/wikipedia huggingface dataset:
Juan Luis Ysern de Arce

Juan Luis Ysern de Arce (s. 2. toukokuuta 1930 Valencia) on espanjalaissyntyinen, Chilessä toiminut roomalaiskatolinen piispa. Hänet vihittiin papiksi Granadan arkkihiippakuntaan 29. kesäkuuta 1953.
Ysern de Arce sai 12. huhtikuuta 1972 nimityksen Antofagastan arkkihiippakunnan vihkipiispaksi sekä Guardialfieran titulaaripiispaksi. Hänet konsekroi 7. toukokuuta Eladio Vicuña Aránguiz, jota avustivat Francisco de Borja Valenzuela Ríos ja Carlos González Cruchaga. Hänet asetettiin vihkipiispan virkaan 20. toukokuuta 1972, ja virkaanasettamispäivänä hän sai lisäksi nimityksen Calaman hallitsijaksi.
13. toukokuuta 1974 Ysern de Arce nimitettiin San Carlos de Ancudin piispaksi, jonka virkaan hänet asetettiin 15. kesäkuuta. Hän erosi 2. kesäkuuta 1974 Calaman hallitsijan tehtävistä. Hän jäi eläkkeelle piispan tehtävistä 15. syyskuuta 2005.
Jenna Laukkanen

| Mitalit> Maa:   Suomi.Naisten uinti.EM-kilpailut (pitkä rata)  | Mitalit> Maa:   Suomi.Naisten uinti.EM-kilpailut (pitkä rata)  | Mitalit> Maa:   Suomi.Naisten uinti.EM-kilpailut (pitkä rata)  | Maa:   Suomi> Naisten uinti. |
| --- | --- | --- | --- |
|  Pronssia | Lontoo 2016 | 50 m rintauinti |  |
|  Pronssia | Lontoo 2016 | 4×100 m sekauintiviesti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Netanya 2015 | 50 m rintauinti |  |
|  Kultaa | Netanya 2015 | 100 m rintauinti |  |
|  Hopeaa | Kööpenhamina 2017 | 50 m rintauinti |  |
|  Hopeaa | Kööpenhamina 2017 | 100 m rintauinti |  |
|  Pronssia | Glasgow 2019 | 100 m sekauinti |  |
|  Pronssia | Glasgow 2019 | 100 m rintauinti |  |
Jenna Laukkanen (s. 2. maaliskuuta 1995 Kuhmo) on suomalainen uimari, joka on erikoistunut rintauintiin. Hän edustaa Joensuun Uimaseuraa ja häntä valmentaa Petri Hirvonen. Laukkanen voitti pitkän radan EM-kilpailuissa 2016 pronssia 50 metrin rintauinnissa ja 4×100 metrin sekauintiviestissä, lyhyen radan EM-kilpailuissa 2015 kultaa sekä 50 metrin että 100 metrin rintauinnissa, lyhyen radan EM-kilpailuissa 2017 hopeaa 50 metrin ja 100 metrin rintauinnissa sekä lyhyen radan EM-kilpailuissa 2019 pronssia 100 metrin rinta- ja sekauinnissa.
Muuta

Laukkanen valmistui ylioppilaaksi Sotkamon urheilulukiosta syksyllä 2014. Hänet valittiin Vuoden kainuulaiseksi 2015. Laukkanen seurustelee hiihtäjä Iiro-Mikko Harjun kanssa.
Ennätykset > 50 metrin allas

| Laji | Aika | Paikka | Päivä |
| --- | --- | --- | --- |
| 50 m rintauinti | 30,79 | Kazan | 8. elokuuta 2015 |
| 100 m rintauinti | 1.07,35 | Rio de Janeiro | 7. elokuuta 2016 |
| 200 m rintauinti | 2.25,14 | Rio de Janeiro | 10. elokuuta 2016 |
Ennätykset > 25 metrin allas

| Laji | Aika | Paikka | Päivä |
| --- | --- | --- | --- |
| 50 m rintauinti | 29,54 | Kööpenhamina | 13. joulukuuta 2017 |
| 100 m rintauinti | 1.04,25 | Kööpenhamina | 16. joulukuuta 2017 |
| 200 m rintauinti | 2.21,30 | Espoo | 23. marraskuuta 2014 |
| 100 m sekauinti | 58,42 |  Budapest | 6. marraskuuta 2020 |
Lähde
Aiheesta muualla

Jenna Laukkasen kotisivut
Jussi Rastas

Jussi Kalevi Rastas  (1. joulukuuta 1927 Kouvola − 15. elokuuta 2022 Espoo) oli suomalainen tekniikantutkija ja professori. Hän oli Teknillisen korkeakoulun fysikaalisen kemian dosentti vuodesta 1977 ja Suomen Akatemian tutkijaprofessori 1982–1985. Hänen tutkimusalaansa olivat prosessimetallurgia, vaahdotuskemia ja termodynamiikka.
Aiheesta muualla

Jussi Rastaan muistokirjoitus Helsingin Sanomissa
Journal of High Energy Physics

Journal of High Energy Physics (JHEP) on kansainvälinen vertaisarvioitu tieteellinen verkkojulkaisu, jonka omistaa Scuola Internazionale Superiore di Studi Avanzati (SISSA) ja julkaisee Institute of Physics Publishing (IOP Publishing). Julkaisun artikkelit ovat saatavilla .pdf- ja .ps-tiedostomuodoissa. JHEP perustettiin vuonna 1997.
JHEP:n julkaisut sisältävät artikkeleita korkeaenergiafysiikan alueilta:
Törmäytinfysiikka
Maanalainen fysiikka
Kvanttikenttäteoria
Mittakenttäteoriat
Symmetriat
Säieteoria
Yleinen suhteellisuusteoria ja gravitaatio
Supersymmetria
Fysiikan matemaattiset menetelmät
Ratkaistavissa olevat mallit
Astrohiukkaset
Tilastolliset kenttäteoriat
Heikoimmat vuorovaikutukset
Vahvimmat vuorovaikutukset
Fenomenologia
Jukka Tapio

Jukka Santeri Tapio (s. 24. maaliskuuta 1951 Tampere) on suomalainen kuulantyöntäjä. Tapio edusti urallaan Tampereen Pyrintöä.
Kalevan kisoissa Tapio sai pronssia vuonna 1975. Hänen ennätyksensä on 18,65 metriä, jonka hän työnsi Mäntässä vuonna 1974. Tapio edusti Suomea aikuisten maaotteluissa vuonna 1975.
Vuoden 1970 alle 20-vuotiaiden Euroopan-mestaruuskilpailuissa Tapio sijoittui 11:nneksi.
Joseph L. Mankiewicz

Joseph L. Mankiewicz, 1950
Joseph L. Mankiewicz (11. helmikuuta 1909 Wilkes-Barre, Pennsylvania – 5. helmikuuta 1993 Bedford, New York) oli yhdysvaltalainen elokuvaohjaaja, -käsikirjoittaja ja -tuottaja.
Aloitti uransa käsikirjoittajana 1930-luvun vaihteessa ja siirtyi myös ohjaamaan 1940-luvun puolessavälissä. Hänen uransa tunnetuimpia elokuvia ovat mm. Kummitus ja rouva Muir (The Ghost and Mrs. Muir, 1947), Kaikki Eevasta (All About Eve, 1950), Julius Caesar (1953), Paljasjalkakreivitär (The Barefoot Contessa, 1954), Hiljainen amerikkalainen (The Quiet American, 1958), Äkkiä viime kesänä (Suddenly, Last Summer, 1959) ja Kleopatra (Cleopatra, 1963). Tämän lisäksi hän tuotti yli 20 elokuvaa. Elokuvasta Kaikki Eevasta hän sai sekä parhaan ohjauksen että parhaan käsikirjoituksen Oscar-palkinnon. Hän on saanut urastaan tähden Hollywood Walk of Famelle.
Hän oli elämänsä aikana kolme kertaa naimisissa ja hänellä oli kolme lasta. Hän kuoli sydänsairauteen 83-vuotiaana vain alle viikkoa ennen 84. syntymäpäiväänsä. Mankiewiczin vanhempi veli oli elokuvakäsikirjoittaja Herman J. Mankiewicz.
Filmografia (ohjaukset)

Takaa-ajettuna yössä (Somewhere in the Night) 1946
Turha oli unelmani (Dragonwyck) 1946
Kummitus ja rouva Muir (The Ghost and Mrs. Muir) 1947
Minulla on oikeus rakastaa 1947
Pako vapauteen (Escape) 1948
Muukalaisten talo (House of Strangers) 1949
Kirje kolmelle naiselle myös: Minun mieheni – vai sinun? (A Letter to Three Wives) 1949
Kaikki Eevasta (All About Eve) 1950
Kaikki tiet tukossa (No Way Out) 1950
Meistä juorutaan (People Will Talk) 1951
Operaatio Cicero (5 Fingers) 1952
Julius Caesar 1953
Paljasjalkakreivitär (The Barefoot Contessa) 1954
Enkeleitä Broadwaylla (Guys and Dolls) 1955
Hiljainen amerikkalainen (The Quiet American) 1958
Äkkiä viime kesänä (Suddenly, Last Summer) 1959
Kleopatra (Cleopatra) 1963
A Carol for Another Christmas (televisioelokuva) 1964
Minä ja kolme leskeäni, (The Honey Pot; myös The Honeypot) 1967
Lännen kieroin kaveri (There Was a Crooked Man...) 1970
King: A Filmed Record... Montgomery to Memphis (dokumentti, kreditoimaton) 1970
Pirullista peliä, myös: Mestarihuijarit (Sleuth) 1972
Aiheesta muualla

Joseph L. Mankiewicz Internet Movie Databasessa. (englanniksi)
Joseph L. Mankiewicz NNDB:ssä
Senses of Cinema: Great Directors Critical Database
Jousisoitin

Gamba.
Jousisoittimet, aiempi nimitys: jouhisoittimet, ovat kielisoittimia, joita soitetaan jousella. Tavallisesti jousisoittimilla tarkoitetaan viuluperheeseen kuuluvia viulua, alttoviulua ja selloa sekä gambaperheen jälkeläisiin kuuluvaa kontrabassoa, jotka ovat vakiintuneet nykyaikaisiin yhtye- ja orkesterikokoonpanoihin.
Jousisoittimille on yhteistä se, että niitä soitetaan jousella. Poikkeus on keskiajalla kehitetty kampiliira, jossa jousen tehtävää hoitaa kieliä hankaava puukiekko. Kiekkoa pyöritetään kammella.
Jousten muodot ja koot vaihtelevat, mutta kaikissa on puusta, hiili- tai lasikuidusta tehty kaari, jonka päihin on jännitetty hevosen häntäjouhia. Jouhia kiristetään vääntämällä nuppia, joka liikuttaa frossin (jousen tyvipään) mekanismia saaden jouhet kiristymään. Frossi on yleensä rakennettu eebenpuusta, kilpikonnankuoresta tai norsunluusta.
Historiallisesti jousella on soitettu monia soittimia. Vanhoista soittimista nykypäivänä käytetään esimerkiksi suomalaisessa kansanmusiikissa jouhikkoa, ruotsalaisessa kansanmusiikissa avainviulua ja barokkiorkestereissa viola da gambaa.
Soittotekniikat

Tavallinen tapa soittaa jousisoittimia on détaché (ransk. erikseen). Se tarkoittaa, että jousta vedetään kielen päällä eteen- tai taaksepäin erikseen joka nuotin kohdalla. Romantiikan ajan musiikissa sävelet tyypillisesti soitetaan yhteen, kun taas vanhemmissa teoksissa ne on tapana soittaa selvemmin erillään.
Legatokaarella merkityt nuotit soitetaan aina yhdellä jousenvedolla. Staccato voidaan tehdä nopeassa tempossa spiccato-tekniikalla eli käyttämällä hyppivää jousta. Hitaammissa staccatoissa jousi voidaan pitää kielellä eli käyttää kiinteää jousta. Tämän tekniikan nimi on martelé.
Muita ilmaisukeinoja:
Pizzicato eli kielten näppäily.
Sul ponticello eli tallan päällä soittaminen. Sointi on tällöin kova ja kylmä.
Sul tasto eli otelaudan päällä soittaminen. Sointi on voimaton.
Jousisoittimilla voidaan tuottaa myös huiluääniä.
Varsinkin klassisia viuluperheen soittimia soitettaessa jousi on lähes poikkeuksetta oikeassa kädessä. Tämä johtuu siitä, että jousisoittajia on usein enemmän kuin yksi, ja varsinkin orkestereissa "vasenkätinen" tyyli (jousi vasemmassa kädessä) voisi aiheuttaa vaaratilanteita.
József Nagy

József Nagy on ainakin seuraavien henkilöiden nimi:
József Nagy, unkarilainen yleisurheilija
József Nagy, vuonna 1934 syntynyt unkarilainen nyrkkeilijä
József Nagy, vuonna 1953 syntynyt unkarilainen nyrkkeilijä
József Nagy, vuonna 1975 syntynyt unkarilainen nyrkkeilijä
József Nagy, vuonna 1892 syntynyt unkarilainen jalkapalloilija ja jalkapallovalmentaja
József Nagy, vuonna 1960 syntynyt unkarilainen jalkapalloilija
József Nagy, vuonna 1988 syntynyt unkarilainen jalkapalloilija
József Nagy, unkarilainen painija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”József Nagy”, voi hakea sivunnimihaulla, laajalla sivunnimihaulla tai tekstihaulla.
Jukka Tapio Hilden

Jukka Hildèn (2. elokuuta 1955 – syyskuu 2011 Lahti) oli suomalainen murhaaja ja elinkautisvanki. Hildèn tuomittiin 1994 elinkautiseen vankeusrangaistukseen maaliskuussa 1993 tapahtuneesta ns. Vantaan latomurhasta. Sekä Vantaan käräjäoikeuden että Helsingin hovioikeuden mukaan 18-vuotias Valde Mikael Kylä-Liuhala (1975–1997) surmasi ampumalla 25-vuotiaan katutason huumekauppiaan Hildènin toimeksiannosta ladossa Vantaan Viinikkalassa.
Kesäkuussa 2011, jolloin Hildèn oli istunut elinkautista tuomiotaan 18 vuotta, Helsingin hovioikeus päätti, että hänet voidaan vapauttaa ehdonalaiseen 31. elokuuta 2011. Hilden jätti palaamatta Helsingin keskusvankilaan 4. elokuuta 2011 päättyneeltä vankilomaltaan poistuen yöllä Hotelli Avionista, jossa hän oli ollut majoittuneena omalla nimellään. United Brotherhood-järjestöön kuulunut Hildèn oli vakavasti sairas. Hänet löydettiin 5. syyskuuta 2011 kuolleena lahtelaisesta hotellihuoneesta.
Elokuussa 2012 Helsingin kihlakunnansyyttäjä Lasse Ylevä nosti Iltalehden uutispäätoimittajaa Panu Pokkista vastaan syytteen yksityiselämää loukkaavasta tiedon levittämisestä, koska lehti uutisoi Hildènin terveystiedon.
Jousimiehen tähtipilvi

| Pieni Jousimiehen tähtipilvi |
| --- | --- |

Historia
Löytäjä:  Charles Messier
Löytöpäivä:  1764
Muut nimet:  Messier 24, M24, IC 4715,Cr 374, sisältää kohteen NGC 6603
Ominaisuudet
Tyyppi:  Tähtipilvi
Etäisyys:  10 000 valovuotta = 3 066 pc
Havaitseminen
Tähdistö:  Jousimies
Rektaskensio:  18 h 16,9 min
Deklinaatio:  -18° 29'
Suhteellinen kirkkaus:  +4,6m
Pieni Jousimiehen tähtipilvi on Messierin luettelon kohde numero 24. Charles Messier lisäsi kohteen luetteloonsa 20. kesäkuuta vuonna 1764.
Kohde ei ole perinteinen syvän taivaan kohde eli tähtisumu, tähtijoukko tai galaksi, vaan suuri Linnunradan kirkastuma ns. tähtipilvi. Kohde on itse asiassa aukko tähtienvälisessä pölyssä, joten aukosta on mahdollista nähdä tähti pitkälle Linnunrataan.
Normaalisti tähtienvälinen pöly himmentää tähdet jotka ovat pölyn takana. Pöly muodostaa keskimäärin halkaisijaltaan 25 valovuoden kokoisia kasaumia, ja Maasta katsottuna näitä kasaumia on tuhannen valovuoden matkalla keskimäärin kaksi. Koska pölyssä on aukkoja, paikoin on mahdollista nähdä pölyn läpi. Pienen Jousimiehen tähtipilven kohdalla ei ole yhtään pölykasaumaa, ja aukosta on mahdollista nähdä yksi galaksimme spiraaleista. Tällaisilla alueilla on suuri merkitys Linnunradan ja galaksien rakenteiden tutkimisessa, koska muuten näkymämme Linnunrataan olisi varsin rajallinen.
Kohde sisältää avoimen tähtijoukon NGC 6603, ja joissakin luetteloissa tähtijoukko saa tunnuksen Messier 24.
Aiheesta muualla

Kuvia tai muita tiedostoja aiheesta Jousimiehen tähtipilvi Wikimedia Commonsissa
Messier 24: Sagittarius Star Cloud Messier Objects.  17.4.2015. Viitattu 15.3.2021. (englanniksi)
Plotner, Tammy: Messier 24 – the Sagittarius Star Cloud Universetoday.  3.10.2016. Viitattu 15.3.2021. (englanniksi)
Colombari, Roberto: Messier 24: Sagittarius Star Cloud Astronomy Picture of the Day.  29.6.2018. Viitattu 15.3.2021. (englanniksi)
| --- | --- |
Tähdet:  ε Sgr, σ Sgr, ζ Sgr, δ Sgr, λ Sgr, π Sgr, γ2 Sgr, η Sgr, φ Sgr, τ Sgr, ξ2 Sgr, ο Sgr, μ Sgr, ρ1 Sgr, β1 Sgr, α Sgr, ι Sgr, β2 Sgr, θ1 Sgr, 62 Sgr, υ Sgr, X Sgr, 59 Sgr, 52 Sgr, γ1 Sgr, ω Sgr, 4 Sgr, 21 Sgr, 60 Sgr, ν1 Sgr, ψ Sgr, 56 Sgr, 43 Sgr, 11 Sgr, ν2 Sgr, 61 Sgr, ξ1 Sgr, χ1 Sgr, 55 Sgr, 29 Sgr, 15 Sgr, 54 Sgr, θ2 Sgr, Gl 783, 7 Sgr, 28 Sgr, χ3 Sgr, 14 Sgr, 24 Sgr, 50 Sgr, 18 Sgr, κ1 Sgr, 51 Sgr, κ2 Sgr, 33 Sgr, 63 Sgr, Y Sgr, ρ2 Sgr, 57 Sgr, 9 Sgr, HD 169830, 16 Sgr, RS Sgr, 63 Oph, 26 Sgr, HD 179949, 6 Sgr, 30 Sgr, 53 Sgr, 25 Sgr, 65 Sgr, RY Sgr, 17 Sgr, χ2 Sgr, HD 190647, Ross 154, Pistoolitähti, S2
Eksoplaneetat:  HD 169830 b, HD 169830 c, HD 179949 b, HD 190647 b
Messierin luettelo
József Kovács

József Kovács on ainakin seuraavien henkilöiden nimi:
József Kovács, unkarilainen pikajuoksija
József Kovács, unkarilainen kestävyysjuoksija
József Kovács, unkarilainen jalkapalloilija
József Kovács, unkarilainen painija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”József Kovács”, voi hakea sivunnimihaulla, laajalla sivunnimihaulla tai tekstihaulla.
Joop Zoetemelk

| Joop Zoetemelk |
| --- | --- |

Henkilötiedot
Koko nimi:  Hendrik Gerardus Jozef Zoetemelk
Syntynyt: 3. joulukuuta 1946 (ikä 77)
Kansalaisuus:   Alankomaat
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
1970–1971 1972 1973–1974 1975–1976 1977–1978 1979 1980–1981 1982–1983 1984–1986 1987:  Mars-Flandria Beaulieu-Flandria Gitane-Frigecremea Gan-Mercier Miko-Mercier-Hutchinson Miko-Mercier Ti-Raleigh-Cred Coop-Mercier Kwantum Hallen-Decosol-Yok Superconfex-Yoko
Suurimmat voitot
 Olympiakultaa 100 km joukkueajo 1968 Ammattilaisten maailmanmestaruus 1985 Ranskan ympäriajo 1980, 12 etappia Espanjan ympäriajo 1979, 3 etappia Pariisi-Nizza 1974, 1975, 1979 Tour de Romandie 1974 Tirreno-Adriatico 1985 La Flèche Wallonne 1976 Amstel Gold Race 1987 
 Tiedot päivitetty: 15. elokuuta 2007 
Hendrik Gerardus Jozef "Joop" Zoetemelk (s. 3. joulukuuta 1946 Rijpwetering) on entinen alankomaalainen maantiepyöräilijä. Puolalaisen Daniel Marszalekin kehittämän ranking-listan mukaan hän on kaikkien aikojen kahdeksanneksi paras miesammattipyöräilijä .
Joop Zoetemelk kuului Alankomaiden joukkueeseen, joka voitti Méxicon olympialaisissa 1968 kultaa 100 kilometrin joukkueajossa. Hän aloitti kisojen jälkeen ammattilaisuransa, jota varjosti hänen vuonna 1974 pyöräilykolarissa saamansa kallonmurtuma.
Zoetemelk ajoi ammattilaisena 19 vuotta (1969–1987) voittaen useita merkittäviä kilpailuja, kuten Espanjan ympäriajon vuonna 1979 ja Ranskan ympäriajon 1980. Zoetemelk sijoittui Tour de Francessa lisäksi kuusi kertaa toiseksi ja ajoi maaliin kaikki 16 Ranskan ympäriajoaan, mikä on edelleen kilpailun ennätys. Vuonna 1985 hänestä tuli vanhin ammattilaisten maailmanmestari 38 vuoden ja 9 kuukauden iässä.
Zoetemelk elää ranskalaisen puolisonsa kanssa tämän kotimaassa, Meaux'ssa, jossa he työskentelevät omistamassaan hotellissa.
Saavutuksia

Olympialaiset: 1968 kultaa 100 kilometrin joukkueajo
Maantiepyöräilyn maailmanmestaruuskilpailut: 1972 viides, 1973 viides, 1975 viides, 1976 neljäs, 1978 kuudes, 1979 16., 1982 neljäs, 1984 kymmenes, 1985 kultaa
Lombardian ympäriajo: 1972 kuudes, 1976 neljäs, 1977 seitsemäs, 1978 seitsemäs
Flanderin ympäriajo: 1973 viides
Pariisi-Roubaix: 1979 neljäs
La Flèche Wallonne: 1971 neljäs, 1976 voitto, 1983 kuudes, 1986 kuudes
Amstel Gold Race: 1972 kolmas, 1973 neljäs, 1976 kuudes, 1978 kolmas, 1979 viides, 1986 toinen, 1987 voitto
Rund um den Henninger Turm: 1970 toinen
Grand Prix des Nations: 1971 toinen, 1972 toinen, 1973 kolmas, 1975 toinen, 1976 kolmas, 1977 toinen, 1979 kolmas
GP de Plouay: 1978 toinen
Ranskan ympäriajo:
1970 kokonaiskilpailun toinen
1971 kokonaiskilpailun toinen
1972 kokonaiskilpailun viides
1973 kokonaiskilpailun neljäs, prologin ja etapin 4 voitto
1975 kokonaiskilpailun neljäs, etapin 11 voitto
1976 kokonaiskilpailun toinen, etappien 9, 10 ja 20 voitto
1977 kokonaiskilpailun kahdeksas
1978 kokonaiskilpailun toinen, etapin 14 voitto
1979 kokonaiskilpailun toinen, etapin 18 voitto
1980 kokonaiskilpailun sekä etappien 1B, 7A, 11 ja 20 voitto
1981 kokonaiskilpailun neljäs, joukkueaika-ajoetappien 1B ja 4 voitto
1982 kokonaiskilpailun toinen
1983 joukkueaika-ajoetapin 2 voitto
1985 kokonaiskilpailun 12.
Espanjan ympäriajo:
1971 kokonaiskilpailun kuudes, mäkikilpailun ja etapin 16 voitto
1979 kokonaiskilpailun, prologin ja etapin 8B voitto
Pariisi-Nizza:
1973 kokonaiskilpailun toinen, etapin 7B voitto
1974 kokonaiskilpailun sekä etappien 6A ja 7B voitto
1975 kokonaiskilpailun sekä etappien 6A ja 7B voitto
1978 kokonaiskilpailun kolmas
1979 kokonaiskilpailun ja etapin 7B voitto
1983 kokonaiskilpailun neljäs
Tour de Romandie:
1970 kokonaiskilpailun kolmas
1974 kokonaiskilpailun ja etapin 4 voitto
1977 kokonaiskilpailun toinen
1980 kokonaiskilpailun viides, etapin 5 voitto
1985 kokonaiskilpailun neljäs
Dauphiné Libéré:
1973 kokonaiskilpailun kolmas, etapin 2B voitto
1975 kokonaiskilpailun kolmas
1976 etapin 3 voitto
1978 kokonaiskilpailun neljäs
1979 prologin voitto
1980 prologin voitto
1986 kokonaiskilpailun kolmas
Setmana Catalana:
1974 kokonaiskilpailun ja etapin 5 voitto
1975 kokonaiskilpailun kolmas
Katalonian ympäriajo: 1977 kokonaiskilpailun kolmas
Sveitsin ympäriajo: 1980 kokonaiskilpailun kolmas
Tirreno-Adriatico: 1985 kokonaiskilpailun ja etapin 5 voitto
Critérium International: 1979 voitto, 1983 kolmas
Belgian ympäriajo: 1972 kokonaiskilpailun kolmas
Alankomaiden ympäriajo: 1975 kokonaiskilpailun ja etapin 4 voitto
GP Midi Libre: 1971 toinen, 1972 toinen, 1973 toinen, 1975 toinen, 1983 toinen
Tour du Haut-Var: 1973 voitto, 1979 voitto, 1983 voitto
Nice-Seillans: 1973 voitto
GP d'Isbergues: 1975 voitto, 1977 voitto
Circuit de l'Aulne: 1976 voitto
Tours-Versailles: 1977 voitto
Paris-Camembert: 1978 voitto
Critérium des As: 1979 voitto, 1980 voitto
Escalada a Montjuich: 1981 voitto
GP Eddy Merckx: 1982 voitto
Välimeren ajo: 1983 toinen
Veenendaal-Veenandaal: 1985 voitto
Alankomaiden maantiepyöräilymestaruuskilpailu: 1971 voitto, 1973 voitto
Aiheesta muualla

Kuvia tai muita tiedostoja aiheesta Joop Zoetemelk Wikimedia Commonsissa
Miesten maantiepyöräilyn maantieajon maailmanmestarit
Jalkapallon Afrikan-mestaruuskilpailut 2000

| Jalkapallon Afrikan-mestaruuskilpailut 2000  |
| --- | --- |

Joukkueet: 16
Isäntämaa: Ghana ja Nigeria
Ajankohta: 22. tammikuuta 2000 - 13. helmikuuta 2000
Mitalistit – Kulta – Hopea – Pronssi:    Kamerun    Nigeria    Etelä-Afrikka
Ottelut: 32 pelattu
Maalit: 73 (keskiarvo 2,3)
Yleisö: 677 500 (keskiarvo 21,172)
Paras maalintekijä:  Shaun Bartlett, 5 maalia
22. jalkapallon Afrikan-mestaruuskilpailut pelattiin Ghanassa ja Nigeriassa 22. tammikuuta – 13. helmikuuta 2000. Turnauksen voitti Kamerun, joka oli myös maan kolmas Afrikan-mestaruus.
Pelipaikat

Turnauksen ottelut pelataan neljässä eri kaupungissa.
| Kaupunki | Stadion | Kapasiteetti |
| --- | --- | --- |
| Lagos, Nigeria | Lagos National Stadium | 55 000 |
| Kumasi, Ghana | Kumasi Sports Stadium | 51 500 |
| Accra, Ghana | Accra Sports Stadium | 35 000 |
| Kano, Nigeria | Sani Abacha Stadium | 25 000 |
Osallistuneet maat

| --- | --- |
  Algeria   Burkina Faso   Egypti   Etelä-Afrikka   Gabon   Ghana   Kamerun   Kongon demokraattinen tasavalta:   Kongon tasavalta   Marokko   Nigeria   Norsunluurannikko   Sambia   Senegal   Togo   Tunisia
Maalipörssi

| --- | --- |
 5 maalia  Shaun Bartlett 4 maalia  Samuel Eto'o   Patrick Mboma 3 maalia  Hossam Hassan   Julius Aghahowa   Jay-Jay Okocha:  2 maalia  Abdelhafid Tasfaout   Ousmane Sanou   Marc-Vivien Foé   Kwame Ayew   Tijjani Babangida   Victor Ikpeba   Henri Camara   Siyabonga Nomvete   Ali Zitouni
Tähdistöjoukkue

Osallistuneet maat
Journal of Negative Results in Biomedicine

Journal of Negative Results in Biomedicine on open access -periaatteella toimiva vertaisarvioitu tieteellinen verkkojulkaisu. Se julkaisee tutkimuksia, jotka edistävät yllättävistä, ristiriitaisista, provokatiivisista tai negatiivisista tuloksista käytyä keskustelua vallalla olevista periaatteista.
Aiheesta muulalla

Julkaisun kotisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Journal of Negative Results in Biomedicine
Käännös suomeksi
John McCarthy (jääkiekkoilija)

| John McCarthy (jääkiekkoilija) |
| --- | --- |

Henkilötiedot
Syntynyt: 9. elokuuta 1986 (ikä 38) Boston, Massachusetts, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  86 kg
Seura
Seura:  St. Louis Blues   Worcester Sharks
Sarja:  NHL   AHL
Pelaajaura
Pääsarjaura:  2009–
Aik. seurat:  San Jose Sharks
NHL-varaus:  202. varaus, 2006 San Jose Sharks
John McCarthy (s. 9. elokuuta 1986 Boston, Massachusetts, Yhdysvallat) on yhdysvaltalainen jääkiekkoilija, joka pelaa AHL-joukkue Worcester Sharksissa. Hänellä on sopimus St. Louis Bluesin kanssa.
Ura

McCarthy pelasi Bostonin yliopiston joukkueessa ennen kuin tuli varatuksi San Jose Sharksiin numerolla 202 vuoden 2006 varaustilaisuudessa.
McCarthy sai ensimmäisen pisteensä NHL:ssä 21. lokakuuta 2010, kun syötti Scott Nicholin Colorado Avalanchen verkkoon avauserän lopulla tekemän tasoitusmaalin. Ensimmäisen maalinsa hän teki seuraavassa pelissä 23. lokakuuta Edmonton Oilersia vastaan ohittaessaan maalivahti Nikolai Khabibulinin.
Viidennellä Sharksin organisaatiossa pelaamallaan kaudella 2013–2014 McCarthy pelasi Worcesterin ja San Josen välillä. NHL:ssä hän pelasi 36 ottelua, joissa teki yhden maalin ja yhden maalisyötön.
4. heinäkuuta 2014 McCarthy siirtyi yhden vuoden kaksisuuntaisella sopimuksella St. Louis Bluesiin. 14. tammikuuta 2015 St. Louis lainasi McCarthyn pelaamaan takaisin Worcester Sharksiin. Hänen tilalleen St. Louisin farmijoukkue Chicago Wolvesiin siirtyi pelaamaan Adam Burish.
Tilastot

Käännös suomeksi
Kaavin kirjasto

| Kaavin kirjasto |
| --- | --- |
 Kaavin kirjasto elokuussa 2019.
Sijainti:  Kaavintie 24 B, 73600 Kaavi 
Kotisivut
Kaavin kirjasto on Kaavin kirkonkylässä, Kirkonkylän koulun naapurina sijaitseva yleinen kirjasto. Vaikka Kaavi on edelleen itsenäinen kunta, se toimii nykyisin Kuopion kaupunginkirjaston lähikirjastona.
Kirjastopalveluja tarjotaan myös verkkokirjaston ja usean kunnan yhteisen kirjastoauton välityksellä.
Jousiorkesteri

Jousiorkesteri.
Jousiorkesteri on jousisoittimista koostuva orkesteri. Se koostuu yleensä viuluista, alttoviuluista, selloista ja kontrabassoista, jotka on jaettu seuraaviin ryhmiin: ensimmäiset viulut, toiset viulut, alttoviulut, sellot ja kontrabassot.